वार्ता:वन्दे मातरम् - विकिपीडिया

# वार्ता:वन्दे मातरम्

### विकिपीडिया, एक मुक्त ज्ञानकोष से

## [संपादित करें] विवादास्पद रूख

मेरे विचार से इस आलेख का रूख बेहद विवादास्पद हो चला है। यह इस गीत के राजनीतिकरण, जो कि शायद पिछले दशक की ही घटना है, की चर्चा तो खूब करता है पर गीत के राष्ट्रवादी महत्व तथा राष्ट्रनिर्माण में भूमिका को पूरी तरह नकारता है। विकीपीडिया पर तथ्यपरक लेख होने चाहिये न कि सुनी सुनाई बातें या पर, लेख का विवाद वाला भाग किसी भी तथ्य को उद्दधत नहीं करता।

अब तक मैंने जो रूख देखा है उससे ऐसा लगता है कि विकिपीडिया का रवैया कुछ ऐसा है कि जब तक किसी भी विषय के विवादास्पद बिंदूओं को न छुआ जाय तब तक लेख परीपूर्ण नहीं होता, इसके चलते विषय की मूल आत्मा धरी की धरी रह जाती है, जैसा कि इस लेख के साथ हुआ, जिसमें मूल गीत तो शामिल ही नहीं था पर एक मंत्री के बयान और एक और मंत्री के तजुर्मे को शामिल किया गया। यह अत्यंत शर्मनाक बात है।

यहाँ केवल एक ब्लॉग पोस्ट को आधार बना कर पूरा का पूरा लेख बना दिया गया है जो कि सर्वथा अनुचित है। ब्लॉग पर व्यक्तिगत विचार होते हैं उन्हें सीधे विकिपीडिया पर शामिल कर लेना गलत होगा।

मेरे विचार से लेख को बिना लाग लपेट के पुनः लिखना चाहिये। क्या अन्य संपादक मुझ से सहमत हैं? --देबाशीष ०९:०१, १६ अक्टूबर २००६ (UTC)

  मेरे विचार से भी यह लेख अच्छी अवस्था मे नही है । इसमे पूरा राष्ट्रगीत और उसका अर्थ तथा इतिहास इत्यादि होना चाहिये । विवादों पर इतना विस्तृत संवाद होने का कुछ ख़ास अर्थ मेरी समझ मे नही आया वो भी तब जबकि हिन्दी विकिपीडीया मे अन्य स्थानो पर इतना कुछ और करने के लिये बाकी है । एक बात और, किसी सांसद द्वारा किये हुए नये उर्दू अनुवाद का भी यंहां कोई मतलब नही बनता । कृपया अंग्रेजी विकिपीडीया के वन्दे मातरम् लेख और उसके संवाद पृष्ठ को भी देखें । उनमे भी सम्बन्धित जानकारी मिलेगी । --अभिषेकपाण्डेय १६:३३, १६ अक्टूबर २००६ (UTC)

  मैने इस लेख से व्यक्तिगत विचार हटाने का प्रयास किया है। इस लेख को और भी सुधारा जा सकता है। मेरा मत है कि उर्दू और अंग्रेजी अनुवाद लेख के साथ रखे जा सकते है। इस गीत के साथ जुडे विवादो के बारे मे एक नया लेख बनाया जा सकता है, जहाँ विवादो से जुडे अन्य तथ्यो की जानकारी दी जा सकती है।

किसी को वन्दे मातरम् गाने के लिये कहा मेरे विचार से इस बारे में सर्वोच्च न्यायालय का केस Bijoe Emmanuel Vs. State of Kerala AIR 1987 SC 748

    --मितुल १६:४७, १६ अक्टूबर २००६ (UTC)

    यह लेख को एक समय  मैंने (उन्मुक्त) डाला था तथा यह लिंक मेरे चिट्ठे की है। इस लेख के अलावा मैंने कई लेख मितुल जी के कहने पर डाले। मैं पहले लेख को अपने चिट्ठे पर लिखता हूं फिर प्रयत्न करता हूं कि यहां एक रूप कर के डालूं। यदि यह तरीका ठीक नहीं लगता तो यह सोच लेना कि केवल वीकिपीडिया के लिये लिखें तो शायद मुश्किल बात होगी। यह वीकिपीडिया के कार्य को पीछे ही ले जायगी, आगे नहीं।

मेरे विचार से वन्दे मातरम् पर का लेख मेरे डालने के पहले जिस हालत में था वह गलत था तथा डालने के बाद गलत नहीं है न ही उसमें कोई विवादास्पद बात है बल्कि सारे विवाद को बता कर उसे यह रूप देने की कोशिश की कैसे विवाद शुरु हुआ तथा कैसे विवाद समाप्त हो। यदि इस विषय पर हिन्दी चिट्ठे जगत पर बहस देखेंगे तो वह बहुत विवादस्पद और केवल धर्म के परिपेक्ष में है। यहां विचारों की भिन्नता हो सकती है फिर भी यदि किसी सदस्य को गलत लगता है तो वह मिटा कर दूसरा लेख लिख सकता है या वह लिंक को हटा सकता है या इसको और बढ़ा सकता है। इसके लिये सारे सदस्यों को अधिकार है। ऐसे जैसा आप सब की राय हो, उसी के अनुसार कार्य किया जाय। उन्मुक्त

    उन्मुक्त,
    देर से जवाब के लिए आपसे पहले से ही माफी मांग रहा हूँ। आपने जो भी जानकारियाँ दी है, विकिपीडिया पर और आपके चिट्ठे पर काफी अच्छी और उपयोगी है।

    विकिपीडिया पर आपने वन्देमातरम लेख कुछ महिने पहले लिखा था। आपने लेख को सुधारा था, लेख पहले से अच्छा हो गया उसके बारे मे दो राय नही। उसके बाद कुछ और सदस्यो ने (मेरे सहित) ने लेख को और सुधारने की कोशिश मात्र ही की है। कुछ सदस्यों ने और लेख को सुधारने के अपने प्रयत्न और कारण बताए है। आपके द्वारा दी गई मुख्यत: सारी जानकारी लेख पर है।

    कुछ बिन्दुओं पर और तथ्य चाहिए, ऐसा लेबल लगाया। जैसे कि "आनन्द मठ उपन्यास पर कुछ विवाद है कुछ लोग इसे मुसलमान विरोधी मानते है" इस बात को लेख के साथ रहना चाहिए, मगर यह बात कैसे पता चली या दूसरे शब्दो में इस बात का स्रोत्र क्या है? अगर इसका स्रोत्र जैसे कि किसी मुख्य अखबार मे छपी खबर या किसी मुख्य पत्रिका मे इसका जिक्र आदि कि कडी हम लेख के साथ जोड देते है तो लेख और सुधरा हुआ ही कहलाना चाहिए।

    आपके द्वारा लिखी गई जानकारी मे से कुछ व्यक्तिगत विचार हटाने का प्रयत्न किया गया है। जैसे कि "वंदेमातरम् को जबरदस्ती गाने के लिये कहना शायद कानूनन ठीक नहीं था।" व्यक्तिगत विचार ब्लॉग मे लिखे लेख पर तो ठीक लगते है, मगर विकिपीडिया लेखो पर जँचते नही है। विकिपीडिया लेखों का स्वर व्यक्तिगत न हो तो जँचता है। क्योकि शायद हो सकता है कोई और आपके व्यक्तिगत विचार से सहमत न हो। अगर सभी अपने व्यक्तिगत विचार लेखो पर लिखने लगे तो लेख जानकारी के बदले वाद-विवाद का चिट्ठा बन सकता है।

    इसका मतलब यह नही है कि हम विवादित विषयो की जानकारी विकिपीडिया पर नही दे सकते। हम जानकारी दे, मगर व्यक्तिगर विचार देने से बचे। उम्मीद है आप इस पॉइट को समझ रहे है।

    अंग्रेजी विकिपीडिया पर एक निति है इस कडी पर पढे: http://en.wikipedia.org/wiki/Wikipedia:Neutral_point_of_view
    ऐसी किसी निति को हिन्दी विकिपीडिया पर लागू कर पाना अभी तक तो संभव नही हो सका है। आप जैसे किसी व्यक्ति के initiative से शायद निकट भविष्य मे कभी संभव हो।

    आपके पास जानकारी का खजाना है, इस जानकारी को लोगो तक पहुँचा कर जो अच्छा काम आप कर रहे है उसकी प्रशंसा के लिए मेरे पास शब्द नही है। विकिपीडिया तो एक मंच मात्र है जिससे आप की बात अधिक लोगो तक पहुचेगी ऐसी हमारी उम्मीद है। इसके बदले मे आपके ऋणी होने के अलावा देने के लिए और कुछ भी नही है।

      --मितुल १६:०५, २ जनवरी २००७ (UTC)

मैं चाहूंगा कि आप सब सर्वोच्च न्यायालय का फैसला, Bijoe Emmanuel Vs. State of Kerala AIR 1987 SC 748 [1] को देखें, फिर निर्णय लें कि क्या किसी को वन्दे मातरम् गाने के लिये मजबूर किया जा सकता है कि नहीं। यह निर्णय अब भी इस देश का कानून है। यह केस 'जन गण मन' के बारे में है पर यही कानून वन्दे मातरम् के लिये भी लगेगा। इसको देखने के बाद तय करें कि यह मेरा मत है या देश का कानून है। या यह बात विवादास्पद है अथवा नहीं।

कृपया बीबीसी की यह [2] पोस्ट भी देखें फिर तय करें कि क्या किसी तपके में आन्नद मठ पुस्तक के बारे में विवाद है अथवा नहीं।

उन्मुक्त

  उन्मुक्त,
  बीबीसी के लेख की कडी स्रोत्र के रूप मे मैने जोड़ दी है। सर्वोच्च न्यायालय के फैसले वाली कडी को कहाँ जोडा जा सकता है? उसमे बाते जन-गण- मन राष्ट्रीय गीत के बारे मे हैं। वन्देमातरम लेख पर उसे कहाँ रखे? क्या आपके पास अर्जून सिंह और डा. राजेन्द्र प्रसाद से जुडी जो बाते लेख पर है, उनके स्रोत्र है?
    --मितुल २३:५४, ४ जनवरी २००७ (UTC)

"http://hi.wikipedia.org../../../%E0%A4%B5/%E0%A4%A8/%E0%A5%8D/%E0%A4%B5%E0%A4%BE%E0%A4%B0%E0%A5%8D%E0%A4%A4%E0%A4%BE%7E%E0%A4%B5%E0%A4%A8%E0%A5%8D%E0%A4%A6%E0%A5%87_%E0%A4%AE%E0%A4%BE%E0%A4%A4%E0%A4%B0%E0%A4%AE%E0%A5%8D.html" से लिया गया

##### Views

- लेख
- संवाद
- Current revision

##### योगदान

- विकिपीडिया के बारे में
- सहायता
- नये पन्ने
- दान

##### खोजें